पिस प्वाइन्ट छात्र फुटबल च्याम्पियन
आयोजक पिस प्वाइन्टले ३६१ डिग्री पाँचौं पिस प्वाइन्ट कप अन्तरविद्यालय छात्र फुटबलको उपाधि जितेको छ । सानो गौचरणमा भएको फाइनलमा पिस प्वाइन्टले सिद्धार्थ वनस्थलीलाई ५–१ गोलले पराजित गर्‍यो । विजेताका म्यान अफ द म्याच विशेष थिङ र राहुल लामाले २–२ तथा सम्राट बस्नेतले १ गोल गरे । उपाधिसँगै पिस प्वाइन्टले ४० हजार र वनस्थलीले २५ हजार नगद पुरस्कार पाए ।
काठमाडौँ — आयोजक पिस प्वाइन्टले ३६१ डिग्री पाँचौं पिस प्वाइन्ट कप अन्तरविद्यालय छात्र फुटबलको उपाधि जितेको छ । सानो गौचरणमा भएको फाइनलमा पिस प्वाइन्टले सिद्धार्थ वनस्थलीलाई ५–१ गोलले पराजित गर्‍यो । विजेताका म्यान अफ द म्याच विशेष थिङ र राहुल लामाले २–२ तथा सम्राट बस्नेतले १ गोल गरे । उपाधिसँगै पिस प्वाइन्टले ४० हजार र वनस्थलीले २५ हजार नगद पुरस्कार पाए ।छाहरीले नेपाल तारालाई टाइब्रेकरमा ३–२ गोलले हराएर तेस्रो स्थान हात पार्‍यो । निर्धारित समय १–१ गोलको बराबरीमा टुंगिएको थियो । छहारीका राजेश तामाङ म्यान अफ द म्याच बने । छहारीले १० हजार पायो । पिस प्वाइन्टका राहुल लामा सर्वोत्कृष्ट खेलाडी भए । प्रतियोगिताभर ९ गोल गरेको नेपाल ताराका भुवन श्रेष्ठ सर्वाधिक गोलकर्ता बने । सविन सिलवाल उत्कृष्ट गोलरक्षक, नयेश राई उत्कृष्ट डिफेन्डर र सुरजजंग थापा उत्कृष्ट प्रशिक्षक चुनिए । उत्कृष्टत्रय पिस प्वाइन्टका हुन् ।विजेतालाई राष्ट्रिय फुटबल टोलीका पूर्वकप्तान उपेन्द्रमान सिंह, पिस प्वाइन्टकी प्रिन्सिपल इशु गुरुङलगायतले पुरस्कृत गरे ।लोयल्टी क्वाटरफाइनलमाआयोजक लोयल्टी ‘ए’ ११ औं लोयल्टी कप अन्तरविद्यालय जुनियर छात्र फुटबल प्रतियोगितामा क्वाटरफाइनल पुगेको छ ।घरेलु मैदानमा लोयल्टीले विद्यासंस्कारलाई ३–१ गोलले पराजित गर्‍यो । विजेताका साहिल राई म्यान अफ द म्याच चुनिए । अर्को खेलमा लोयल्टीले नेक्ससलाई ४–० गोलले हरायो । लोयल्टीका अश्विन थापा म्यान अफ द म्याच भएए । विद्यासंस्कारले नेक्ससलाई ४–२ गोलले हरायो । संस्कारका दञ्चित थापा म्यान अफ द म्याच भए ।लोयल्टी समूह ‘ए’ को विजेता र विद्यासंस्कार उपविजेताका भएर क्वाटरफाइनल पुगे ।समूह ‘बी’ बाट काष्ठमण्डप विजेता र टाइमलाइन उपविजेता भएर क्वाटरफाइनलमा पुगे । काष्ठमण्डपले चाँदबागलाई २–० र टाइमलाइनलाई ३–१ गोलले हराए । टाइमलाइनले चाँदबागमाथि ३–२ को जित दर्ता गर्‍यो ।क्वाटरफाइनलमा काष्ठमण्डपको भेट विद्या संस्कारसँग हुनेछ भने टाइमलाइनले लोयल्टी ‘ए’ विरुद्ध खेल्नेछ । ज्ञानोदय र लिटिल एन्जल्स तथा त्रिज्योति र काठमाडौं भ्यालीबीच प्रतिस्पर्धा हुनेछ ।